Kuigi põlluharimise alged olid siin olemas juba hiljemalt 2500 aastat tagasi, kestis põhiliselt kalarahva elulaad läbi varasemate metalliaegade. Alles vanema rauaaja lõpupoole levis asustus koos tollal valitseva alepõllundusega ka veelahkmealadele. Just siis said alguse need ajad, mil kujunes välja kultuur ja elulaad mis oma põhijoontes kestis meie sugupõlve vanaemade ning emadeni välja. Kõik selle ajani olnu on  meile suhteliselt kauge aeg.